דייוויד בקהאם

דייוויד רוברט ג'וסף בקהאם OBE (באנגלית: David Robert Joseph Beckham; נולד ב-2 במאי 1975) הוא כדורגלן עבר אנגלי ממוצא יהודי, נשיא קבוצת אינטר מיאמי מליגת ה-MLS ואחד מבעלי קבוצת סלפורד סיטי(אנ') מהפוטבול ליג השנייה. בקהאם ששיחק בעמדת הקשר, דורג פעמיים במקום השני בפרס כדורגלן השנה בעולם של פיפ"א, ובשנת 2004 דורג כשחקן עם ההכנסה הגדולה ביותר ממשכורת ומחסויות. הוא גם הכדורגלן הבריטי הראשון שערך 100 הופעות בליגת האלופות של אופ"א. בזכות הפופולריות הגבוהה שלו הוא הפך למבוקש בקרב מותגים נודעים, ונודע גם כאייקון אופנה גברי. בקהאם כיהן כקפטן נבחרת אנגליה מ-15 בנובמבר 2000 למונדיאל 2006, ובסך הכול השתתף ב-58 משחקים בתפקיד זה. הוא המשיך לייצג את אנגליה גם לאחר מכן, ובמשחק מול נבחרת צרפת ב-26 במרץ 2008 ערך את הופעתו ה-100 במדי נבחרתו האנגלית. ב-2012 נהג בקהאם בסירת המירוץ שהובילה את הלפיד האולימפי של אולימפיאדת לונדון (2012), על נהר התמזה, במסלולו האחרון לפני הכניסה לאצטדיון האולימפי שבטקס הפתיחה של המשחקים. בקהאם התחיל את הקריירה המקצועית שלו לאחר שהוחתם במנצ'סטר יונייטד. ב-1992 ערך את הופעת הבכורה שלו בסגל הבוגר של הקבוצה. בתקופה שבה שיחק ביונייטד היא זכתה בשש אליפויות של הפרמייר ליג, פעמיים בגביע ה-FA, ובליגת האלופות ב-1999. בקהאם שיחק כקשר ימני בקבוצת מנצ'סטר יונייטד עוד מהיותו נער. את הופעת הבכורה בקבוצה הבוגרת ערך ב־1992 ושיחק בשורותיה עד שנת 2003, אז עבר לריאל מדריד בגלל תקרית בינו לבין מאמנו אלכס פרגוסון שלאחר משחק בגביע נגד ארסנל זרק נעל לעבר בקהאם ופצע אותו בגבה שלו. במנצ'סטר, בקהאם היה ידוע בבעיטות החזקות והמדויקות שלו ובנחישות הרבה שהפגין במגרש. הוא נחשב למרים הכדורים הטוב ביותר באנגליה והרבה הגבהות שלו מהאגף הימני הפכו לשערים. כמו כן, בקהאם ידוע בבעיטות החופשיות המדויקות שלו. בקהאם זכה עם יונייטד במספר רב של אליפויות וגביעים וב־1999 היה חלק מרכזי ב"טרבל" - זכייתה של מנצ'סטר יונייטד בגביע אירופה לאלופות, באליפות הפרמייר ליג ובגביע האנגלי. בשנת 2003 עבר בקהאם לריאל מדריד, ובעונתו הרביעית והאחרונה במדיה זכה עמה באליפות הלה ליגה. בינואר 2007 נודע, שעם סיום חוזהו בריאל מדריד בסוף עונת 2006/07, יעבור בקהאם למועדון ליגת ה-MLS הצפון-אמריקאית, לוס אנג'לס גלאקסי וירוויח 250 מיליון דולר בחמש שנים. על פי בקהאם, אחת הסיבות למעבר היא לגרום לצעירים בארצות הברית לאהוב כדורגל, אשר אינו נחשב שם לאחד מענפי הספורט הפופולריים באותה עת בקרב קהל היעד השכיח בעולם לענף זה, גברים. באוקטובר 2008 סיכם בקהאם על הצטרפותו למילאן האיטלקית, למספר חודשים החל מינואר 2009, על מנת לשמור על כושרו כדי לא לאבד את מקומו בנבחרת אנגליה. ב-20 בדצמבר 2008 הוצג בקהאם רשמית במילאן. אחרי עונה אחת במילאן חזר בקהאם בשנת 2009 ללוס אנג'לס גלאקסי, שם שיחק עד 1 בדצמבר 2012. במשחקו האחרון זכה עם ל.א. גלאקסי באליפות ליגת ה-MLS. ב-24 במאי 2011 השתתף במשחק מחווה ידידותי במדי מנצ'סטר יונייטד נגד יובנטוס באולד טראפורד, לכבוד פרישתו ממשחק פעיל של גארי נוויל, ששיחק בתור קפטן מנצ'סטר יונייטד. ב-31 בינואר 2013 חתם בקהאם למשך 5 חודשים בקבוצת הכדורגל הצרפתית פריס סן ז'רמן. ב-16 במאי 2013 הודיע על פרישתו ממשחק פעיל בתום העונה. ב-18 במאי 2013 ערך בקהאם את משחקו הרשמי האחרון בקריירה כשהשתתף בניצחון קבוצתו בתוצאה 3-1 על ברסט. בסיום עונה זו, בקהאם זכה עם פ.ס.ז'. באליפות צרפת. פעמיים דורג בקהאם במקום השני בפרס כדורגלן השנה בעולם של פיפ"א. בשנת 2004 היה לשחקן עם ההכנסה הגדולה ביותר ממשכורת ומחסויות. בקהאם הוא הכדורגלן הבריטי הראשון שערך 100 הופעות בליגת האלופות של אופ"א. בקהאם היה שחקן מפתח בנבחרת אנגליה הבוגרת, אך בטורניריו האחרונים עמה (מונדיאל 1998, יורו 2004) הוא נכשל ברגעי האמת. במונדיאל 1998 הוא הורחק בשמינית הגמר עקב התחזות תאטרלית מצד דייגו סימאונה מהנבחרת הארגנטינאית שזייף פציעה מרגלו של בקהאם, ברבע גמר טורניר יורו 2004 הוא החטיא פנדל מכריע מול פורטוגל שגרם לסיום דרכה של הנבחרת האנגלית בטורניר. בעקבות המקרים הללו בקהאם נחשב לעיתים לשנוא האוהדים האנגלים, למרות זאת, בקהאם היה קפטן הנבחרת האנגלית ואחד משחקני המפתח בה. השער הראשון שהבקיע בקהאם במדי נבחרת אנגליה היה בבעיטה חופשית במונדיאל 1998 במשחק מול נבחרת קולומביה בניצחון 2–0. אחרי ההפסד לנבחרת פורטוגל בבעיטות עונשין ברבע גמר מונדיאל 2006, החליט בקהאם לוותר על סרט-הקפטן. לאחר זמן קצר, המאמן החדש סטיב מקלארן, הודיע על ניפויו של בקהאם מנבחרת אנגליה. במאי 2007 הוחזר בקהאם לנבחרת אנגליה. בהדרגה, עם מינויו של פאביו קאפלו לאימון הנבחרת, חזר בקהאם לסגל, ואף לתפקיד קפטן הנבחרת ביוני 2008. בקהאם לא השתתף במונדיאל 2010 בדרום אפריקה עם נבחרתו האנגלית, זאת עקב פציעה שספג קודם לכן במהלך משחק בליגת העל האיטלקית במדי מילאן, מול קייבו. לבקהאם 115 הופעות בנבחרת והוא שחקן השדה השני (והשלישי בסך הכל) בעל מספר ההופעות הגבוה ביותר בנבחרת האנגלית. מקדימים אותו השוער פיטר שילטון עם 125 הופעות, ובמקום השני החלוץ ויין רוני עם 120 הופעות בנבחרת אנגליה. ככדורגלן, בקהאם שיחק בעיקר באגף הימני של הקישור. הוא נודע בהגבהות המדויקות שלו אך בעיקר בבעיטות החופשיות שלו ששילבו עצמה ודיוק רב. בקהאם כבש שערים רבים מבעיטות חופשיות, ועל כן נחשב לאחד הבועטים הטובים בעולם. ב-2007 חתם בקהאם עם בית האופנה האיטלקי אמפוריו ארמאני, על חוזה בשווי 40 מיליון דולר, על פיו בקהאם ישמש למשך שלוש שנים כפרזנטור וכדוגמן ההלבשה התחתונה הגברית של המותג. בזכות הפופולריות הגבוהה שלו הוא הפך למבוקש בקרב מפרסמים שונים, ונודע גם כמודל חיקוי לגברים בתחום האופנה והטיפוח האישי. בקהאם השתתף בטרילוגיית הסרטים העלילתיים של "גול!", בתפקידים משניים. הוא מופיע בקטעי ארכיון ובתמונות רבות בסרט הדרמה העלילתי "שחקי אותה כמו בקהאם", בכיכובה של קירה נייטלי. בשנת 2015 הופיע בסרט הפעולה העלילתי "שם קוד מ.ל.א.ך" בהופעת אורח. ב-2016 עלה סרט הדוקו "דייוויד בקהאם – בשם אהבת המשחק", ובו מסוקרת קריירת הכדורגל חוצת היבשות שלו. ב-2020 שיחק בתפקיד עצמו בפרק בסדרת הטלוויזיה הקומית "משפחה מודרנית". בשלהי שנת 2022 הוביל את תוכנית הדוקו-ספורט "הצילו את הנבחרת שלנו עם דייוויד בקהאם" על קבוצת הכדורגל ווסטוורד של בני נוער ממזרח לונדון שבאנגליה, שאותם בקהאם מנסה להושיע מלרדת ליגה. באוקטובר 2023 יצאה מיני-סדרה תיעודית ומקיפה על אודות משפחת "בקהאם" ועל דייוויד ככדורגלן בפרט, בנטפליקס. סבו מצד אמו היה יהודי, ובקהאם מגדיר עצמו לעיתים כ"חצי יהודי". כתב באוטוביוגרפיה על חייו: "כנראה שהיה לי יותר קשר עם היהדות מאשר עם כל דת אחרת". בספרו "Both Feet on the Ground", בקהאם ציין שכשגדל הלך עם הוריו כל שבוע לכנסייה, מכיוון שזו הייתה הדרך היחידה לשחק כדורגל בקבוצה שלהם. ב-12 במאי 2021 (במהלך מבצע שומר החומות של צה"ל) בקהאם פרסם תמונה של עצמו ברשתות החברתיות לעשרות מיליוני עוקביו עונד תליון של מגן דוד על צווארו, אך לאחר שהותקף עקב עמדתו הפוליטית הפרו-ישראלית לכאורה, נאלץ להסביר שהוא עונד אותה לעיתים תכופות ושלא היה בה שום מסר חבוי.. בקהאם היה חניך בארגון הצופים של בריטניה, כמו סבו (שהיה מראשוני צופי הים הבריטים). ב-1999 נישא לחברת להקת הספייס גירלז, הזמרת האנגלייה ויקטוריה אדמס. מאז נישואיהם, הזוג הפך למגה-סלבריטים, מוקד עניין של התקשורת, ובקהאם אף כדגם לגבר המטרוסקסואל. להם ארבעה ילדים, בהם ברוקלין בקהאם. ב-2006 סיפר בקהאם בריאיון ל-"Daily Mail" שהוא לוקה ב-OCPD. מנצ'סטר יונייטד אליפות הפרמיירליג (6): 1995/1996, 1996/1997, 1998/1999, 1999/2000, 2000/2001, 2002/2003 הגביע האנגלי - 1996, 1999 ליגת האלופות: 1998/1999 הגביע הביניבשתי: 1999 מגן הקהילה: 1993, 1994, 1996, 1997 גביע ה-FA לנוער: 1992 ריאל מדריד אליפות ספרד: 2006/2007 הסופר קאפ הספרדי: 2003 לוס אנג'לס גלקסי גביע ה-MLS:‏ 2011,2012 מגן האוהדים:‏ 2010, 2011 אליפות הבית המערבי: 2009, 2010, 2011 פריז סן-ז'רמן אליפות צרפת: 2012/2013 אישיים כדור הזהב - מקום שני: 1999 כדורגלן השנה בעולם - (מקום שני): 1999, 2001 שחקן החודש בפרמייר ליג: אוגוסט 1996 מלך הבישולים של הפרמיירליג: 1997/1998, 1999/2000, 2000/2001 הכדורגלן הצעיר של השנה בליגה האנגלית: 1996/1997 שחקן השנה ע"ש סר מאט באזבי: 1996/1997 שחקן השנה של נבחרת אנגליה: 2003 נבחרת השנה של אופ"א: 2001, 2003 מגזין ה-BBC - איש השנה בספורט - 2001 פיפ"א 100 היכל התהילה של הכדורגל האנגלי: 2008 פרס נשיא אופ"א: 2018 היכל התהילה של מילאן תארים מיוחדים קצין במסדר האימפריה הבריטית: 2003 שגריר רצון טוב מטעם UNICEF:‏ 2005-היום טיים 100: 2008 אנדי מיליגן, בקהאם, הוצאת דני ספרים, 2005. ד"ר איברהים טאהא, כדורגלנים בשנות ה-2000, הוצאת מרום-עתיד, 2003. אתר האינטרנט הרשמי של דייוויד בקהאם (באנגלית) דייוויד בקהאם, ברשת החברתית פייסבוק דייוויד בקהאם, ברשת החברתית אינסטגרם דייוויד בקהאם, ברשת החברתית טיקטוק דייוויד בקהאם, באתר Transfermarkt דייוויד בקהאם, באתר Soccerway דייוויד בקהאם, באתר BDFutbol דייוויד בקהאם, באתר WorldFootball.net דייוויד בקהאם, באתר National Football Teams דייוויד בקהאם, באתר FootballDatabase.eu דייוויד בקהאם, באתר ESPN פרופיל המאמן, באתר Transfermarkt דייוויד בקהאם, במסד הנתונים הקולנועיים IMDb (באנגלית) שגיב ברעם‏, זה לא נגמר עד שזה נגמר, באתר וואלה, 22 בינואר 2010 ניצן פלד, ‏אל תסתכלו בקנקן: בקהאם היה כדורגלן גדול מאחורי כל הזוהר, באתר ערוץ הספורט, 18 במאי 2013 ליהי אלבז, הבקהאמים: כך הופכים זוגיות רומנטית לתעשייה משגשגת, באתר Xnet‏, 5 בינואר 2014 יניב חלילי, מגרש ביתי, באתר ynet, 8 בינואר 2016 רועי ויינברג, ‏מאחורי פנים יפות: הסערה סביב בקהאם וקטאר, באתר ערוץ הספורט, 2 בדצמבר 2021 דייוויד בקהאם, באתר אנציקלופדיה בריטניקה (באנגלית) https://www.thesun.co.uk/wp-content/uploads/2021/05/NINTCHDBPICT000653116552.jpg מערכת ONE, ‏בקהאם יהודי? הופיע עם כיפה להלוויה של סבו, באתר ‏מאקו‏, 10 בדצמבר 2009 Dominic Fifield, Beckham launches into the Galaxy, The Gurdian, July 14, 2007 Elgot, Jessica. "Jewish funeral for Beckham's grandfather". The Jewish Chronicle. David Beckham: Salford City directorship approved by Football Association, BBC, January 31, 2019 דייויד בקהאם הוחזר לסגל נבחרת אנגליה, באתר ONE‏, 26 במאי 2007 Beckham, David; Watt, Tom (21 באוקטובר 2004). Beckham: Both Feet on the Ground. ISBN 978-0-06-057094-1. {{cite book}}: (עזרה) https://www.thesun.co.uk/tvandshowbiz/14944811/david-beckham-israel-gaza-conflict/